Γέροντας Εφραίμ της Αριζόνας

μικρογραφία|ΓΕΡΟΝΤΑΣ ΕΦΡΑΙΜ ΦΙΛΟΘΕΙΤΗΣ
μικρογραφία|ΓΕΡΩΝ ΕΦΡΑΙΜ ΦΙΛΟΘΕΙΤΗΣ
μικρογραφία|Ο ΟΣΙΟΣ ΕΦΡΑΙΜ Ο ΦΙΛΟΘΕΙΤΗΣ ΣΕ ΝΕΑΡΗ ΗΛΙΚΙΑ ΜΕ ΤΟΝ ΓΕΡΟΝΤΑ ΤΟΥ ΟΣΙΟ ΙΩΣΗΦ ΤΟΝ ΗΣΥΧΑΣΤΗ ΚΑΙ ΣΠΗΛΑΙΩΤΗ
Ο Οσιος Γέροντας Εφραίμ της Αριζόνας, γνωστός επίσης ως Γέροντας Εφραίμ ο Φιλοθεΐτης  (κατά κόσμον Ιωάννης Μωραΐτης, Βόλος, 24 Ιουνίου 1928 - Αριζόνα ΗΠΑ, 7 Δεκεμβρίου 2019) ήταν Έλληνας αρχιμανδριτης,ιεραπόστολος και Καθηγούμενος στην Ιερά Μονή Φιλοθέου Αγίου Όρους και μετέπειτα Γέροντας στην Ιερά Μονή Αγίου Αντωνίου (Αριζόνα, ΗΠΑ) της Ελληνορθόδοξης Αρχιεπισκοπής Αμερικής. Ο Γέροντας υπήρξε πιστός υποτακτικός και πνευματικό ανάστημα του  κορυφαίου Οσίου Γέροντος Ιωσήφ του Ησυχαστή. Έγινε ιδιαίτερα γνωστός στην Αμερικανική ήπειρο για τον μοναστικό του βίο και το ιεραποστολικό του έργο.
Επάνδρωσε τέσσερις Μονές στο Άγιον Όρος και επτά γυναικείες Μονές στην υπόλοιπη Ελλάδα, ενώ ίδρυσε δεκαεπτά Μονές στον Καναδά και τις Η.Π.Α.

 Τα πρώτα χρόνια, στο Άγιο Όρος και οι επισκέψεις στην Αμερική 
Γεννήθηκε στις 24 Ιουνίου 1928 στον Βόλο και έλαβε το όνομα Ιωάννης. Γονείς του ήταν ο Δημήτριος και η Βικτωρία Μωραΐτη.

Ο Γέροντας Εφραίμ εισήλθε στο Άγιον Όρος το 1947, ως μέλος της συνοδείας του μετέπειτα Αγίου Ιωσήφ του Ησυχαστή. Στις 13 Ιουλίου 1948, εκάρη μοναχός και έλαβε το μοναστικό όνομα Εφραίμ. Όταν ο πνευματικός του διδάσκαλος, Ιωσήφ ο Ησυχαστής πέθανε στις 15 Αυγούστου 1959, άρχισε να δημιουργείται μικρή συνοδεία μοναχών υπό την πνευματική καθοδήγηση του Γέροντα. Ο Γέροντας Εφραίμ επικεφαλής αδελφότητας εννέα μοναχών μετοίκησε απο την Νέα Σκήτη, στο κελλί του Αγίου Αρτεμίου στην Σκήτη της Προβάτας το 1968. Τον Ιανουάριο του 1973 ο Γέροντας Εφραίμ μετοίκησε με συνοδεία 25 μοναχών στην Ιερά Μονή Φιλοθέου Αγίου Όρους και εγκαταστάθηκε ως Καθηγούμενος αυτής. 

Ως πνευματικός εξομολογούσε πλήθος ανθρώπων σε διάφορες περιοχές της Ελλάδος,μεταφέροντας στον κόσμο την Πατερική Αγιορείτικη πνευματική παράδοση και διδάσκοντάς τους να λένε την μονολόγιστη ευχή ΄΄Κυριε Ιησού Χριστέ Ελέησον με΄΄. 

Μέσα από τις προσπάθειες του Γέροντα Εφραίμ, η μοναστική ζωή αποκαταστάθηκε σε αρκετές μονές στο Άγιον Όρος, καθώς οι μαθητές του επάνδρωσαν, με δική του μέριμνα,τα μοναστήρια Ξηροποτάμου, Κωνσταμονίτου και Καρακάλλου.Ephraim of Arizona (2008). My Elder Joseph the Hesychast and Cave Dweller (1897-1959). Arizona, U.S. .

Το 1979 ο Γέροντας Εφραίμ επισκέφτηκε πόλεις της Βόρειας Αμερικής και συναντήθηκε με Έλληνες της διασποράς. Αρχικά, επισκέφθηκε ενορίες στον Καναδά (Τορόντο, Βανκούβερ, Μόντρεαλ). Το επόμενο διάστημα, οι άνθρωποι που τον είχαν γνωρίσει άρχισαν να τον καλούν στις ΗΠΑ. Παρόμοιες επισκέψεις έκανε τακτικά, τόσο στις Ηνωμένες Πολιτείες, όσο και στον Καναδά με την άδεια των οικείων επισκόπων. Ο Γέροντας Εφραίμ το 1991 παραιτήθηκε  απο Καθηγούμενος της Μονής Φιλοθέου και μετέβη οριστικά στις Ηνωμένες Πολιτείες για να θρέψει πνευματικά τους κατοίκους της και να αναζωογονήσει την πνευματική ζωή στις ελληνικές κοινότητες της Βόρειας Αμερικής.

 Ιεραποστολικό έργο στις ΗΠΑ και τον Καναδά 
αριστερά|μικρογραφία|280x280εσ|Η Ιερά Μονή Αγίου Αντωνίου (Αριζόνα) στις ΗΠΑ, ιδρύθηκε από τον Γέροντα Εφραίμ της Αριζόνας
Ο Γέροντας Εφραίμ αφιέρωσε όλη του τη ζωή στο ιεραποστολικό έργο, το οποίο βασίστηκε στη σύσταση Ορθόδοξων μοναστηριών στις Ηνωμένες Πολιτείες και τον Καναδά, οι οποίες σύντομα έγιναν πνευματικά κέντρα. Το πρώτο μοναστήρι ιδρύθηκε το 1989 (Μονή Γεννήσεως της Θεοτόκου στο Πίτσμπουργκ, Πενσυλβάνια). Το 1995, ο Γέροντας Εφραίμ ίδρυσε το πλέον γνωστό μοναστήρι στην Έρημο Σονόρα της Αριζόνα, προς τιμήν του Αγίου Αντώνιου του Μεγάλου, όπου και εγκαταστάθηκε. Συνολικά, 17 μοναστήρια ιδρύθηκαν στις Ηνωμένες Πολιτείες και τον Καναδά ως αποτέλεσμα του έργου του.

Τα Ελληνορθόδοξα μοναστήρια στη Βόρεια Αμερική που ιδρύθηκαν από τον Γέροντα Εφραίμ της Αριζόνας είναι τα παρακάτω.

+Γυναικείες ΜονέςΗμερομηνίαΜοναστήριΤοποθεσίαΠαραπ.1989Γεννήσεως της Θεοτόκου Ελληνορθόδοξο ΜοναστήριΣάξονμπεργκ, Πενσυλβάνια, ΗΠΑ1993Αγίου Κοσμά του Αιτωλού Ελληνορθόδοξο ΜοναστήριΜπόλτον, Οντάριο, Καναδάς1993Παναγίας της Παρηγορήτισσας Ελληνορθόδοξο ΜοναστήριΜπράουνσμπουργκ-Τσάθαμ, Κεμπέκ, Καναδάς1993Αγίου Ιωάννη του Χρισόστομου Ελληνορθόδοξο ΜοναστήριΠλάζιντ Πρέρι, Ουισκόνσιν, ΗΠΑ1993Αγίας Σκέπης της Θεοτόκου Ελληνορθόδοξο ΜοναστήριΓουάιτ Χέιβεν, Πενσυλβάνια, ΗΠΑ1993Ζωοδόχου Πηγής της Θεοτόκου Ελληνορθόδοξο ΜοναστήριΝτανλάπ, Καλιφόρνια, ΗΠΑ1995Αγίου Ιωάννου του Τιμίου Προδρόμου Ελληνορθόδοξο ΜοναστήριΓκόλντενταλ, Ουάσιγκτον, ΗΠΑ1998Ευαγγελισμού της Θεοτόκου Ελληνορθόδοξο ΜοναστήριΡεντνίκ, Φλόριντα, ΗΠΑ1998Παναγίας της Προυσιώτισσας Ελληνορθόδοξο ΜοναστήριΤρόι, Βόρεια Καρολίνα, ΗΠΑΕιδικότερα:Αγίας Παρασκευής Ελληνορθόδοξο ΜοναστήριΟυάσιγκτον, Τέξας, ΗΠΑ

+Ανδρικές ΜονέςΗμερομηνίαΜοναστήριΤοποθεσίαΠαραπ.1995Αγίου Αντωνίου Ελληνορθόδοξο ΜοναστήριΦλωρεντία, Αριζόνα, ΗΠΑ1996Αγίων Αρχαγγέλων Ελληνορθόδοξο ΜοναστήριΚένταλια, Τέξας, ΗΠΑ1998Παναγίας Βλαχερνών Ελληνορθόδοξο ΜοναστήριΓουίλιστον, Φλόριντα, ΗΠΑ1998Αγίας Τριάδας Ελληνορθόδοξο ΜοναστήριΣμιθς Κρικ, Μίσιγκαν, ΗΠΑ1998Παναγίας Παμμακάριστου Ελληνορθόδοξο ΜοναστήριLawsonville, Βόρεια Καρολίνα, ΗΠΑ1998Μεταμορφώσεως του Σωτήρος Ελληνορθόδοξο ΜοναστήριΧάρβαρντ, Ιλινόις, ΗΠΑ1998Αγίου Νεκταρίου Ελληνορθόδοξο ΜοναστήριΡοσκο, Νέα Υόρκη, ΗΠΑ

Ο Γέροντας Εφραίμ εκοιμήθη εν Κυρίω στην Ιερά Μονή Αγίου Αντωνίου, στις 7 Δεκεμβρίου 2019, σε ηλικία 91 ετών.

 Παραπομπές 

 Βιβλιογραφία 
 Γαβριηλίδου Ευγενία. Γέρων Εφραίμ της Αριζόνας. Έκδοση Εστία Επενδυτική ΜΜΕ Α.Ε. ISBN 9786188423411.

 Εξωτερικοί σύνδεσμοι 

 Η Εις Κύριον Εκδημία του Γέροντος Εφραίμ - 2019 - Greek Orthodox Archdiocese of America
 Pravoslavie.ru 
 St. Anthony's Monastery

Κατηγορία:Έλληνες Χριστιανοί μοναχοί
Κατηγορία:Έλληνες κληρικοί
Κατηγορία:Αγιορείτες